Førde lufthamn, Bringeland

Førde lufthamn, Bringeland (IATA: FDE, ICAO: ENBL) eies og drives av Avinor. Flyplassen ligger på Bringeland i Sunnfjord kommune i Vestland, og ligger rundt 16 kilometer fra Førde sentrum. Flyplassen ble åpnet 30. august 1986 av statssekretær Åshild Bendiksen. Flyselskapet Widerøe driver ruteflyging til flyplassen. Da flyplassen åpnet avløste den en flyplass på Øyrane. Flyplassen på Øyrane ble åpnet i 1971, men fikk bare midlertidig driftsløyve på grunn av plasseringen midt i et industriområde. Ved flyplassen står en minnestein over luftslaget Den svarte fredagen 9. februar 1945. Historie Flyplassen på Øyrane ble åpnet i 1971, men fikk bare midlertidig driftsløyve på grunn av plasseringen midt i et industriområde. Luftfartsdirektoratet begynte tidlig å utrede alternative lokaliseringer området rundt Førde og foreslo allerede i 1968 å flytte flyplassen til Langelandsåsen. Dette alternativet ble valgt bort på grunn av vanskelige værforhold. I 1972 skrev ordførere i ti kommuner i ti kommuner i Sunnfjord og Ytre Sogn under på en resolusjon, som ble sendt til Samferdselsdepartementet, med krav om å bygge en flyplasse med fullt instrumentlandingssystem. Det ble derimot sett på som usikkert, om det fantes noen egnede områder til å bygge en ny flyplass i nærheten av Førde. Luftfartsdirektoratet utredet å bygge ny flyplass på Espelandsmyrene og i Alværa i Lavik ved Sognefjorden, men begge ble forkastet. I 1974 gjennomførte Luftfartsdirektoratet nye tekniske og økonomiske vurderinger som viste at Bringelandsåsen, kunne egne seg som fremtidig område for en ny kortbaneflyplass. I 1984 konkluderte Samferdselsdepartementet med at flyplassen på Øyrane bør legges ned, og at det heller bygges ut en ny flyplass på Bringelandsåsen. Byggestart var satt til 1985 og flyplassen skulle koste 30 millioner kroner. Byggingen startet i 1985, og den nye flyplassen åpnet 31. august 1986, og overtok all rutetrafikk fra Øyrane. Helikopterselskapet Airlift ble etablert i 1986 og hadde sin base på Øyrane frem til 1988, da det også flyttet til Bringeland. Flyplassen var opprinnelig eid som et interkommunalt selskap av Gaular og Førde kommuner. Driftsunderskuddene ble dekket inn gjennom ulike tilskudd fra staten, ofte med uklare ansvarsområder og liten økonomisk risiko for eierkommunene. De fleste regionale flyplassene, inkludert Førde, ble nasjonalisert i 1996 og overført til Luftfartsverket, som senere omdøpt til Avinor. Widerøe mistet anbudskontrakten om å fly rutene til Florø lufthavn i 2000, og flyttet derfor sin tekniske base for Vest-Norge til Førde, og som medførte at Widerøe bygget en ny hangar på Bringeland. Førde lufthamn opprinnelig en kafé, men som ble lagt ned i 2006. Da den ble bygget var rullebanen på 859 meter, men denne ble forlenget med 160 meter mot vest, i perioden 2009 til 2010. Flyselskaper og destinasjoner Widerøe driver all rutetrafikk til og fra Førde og har fem daglige flyvninger til Oslo lufthavn, Gardermoen. Flyvningene opereres med Dash 8-100-fly og er subsidiert som en del av FOT-rutenettverket på kontrakt med Samferdselsdepartementet. Førde lufthavn er nærmeste flyplass for innbyggerne i ti kommuner i Sunnfjord og Ytre Sogn. Flyplassen hadde 82 922 passasjerer, 5020 flybevegelser og 60 tonn last i 2025. Helikopteroperatøren Airlift har sin hovedbase på Bringeland og har omkring 150 ansatte ved flyplassen. Selskapet flyr luftambulanse og diverse chartertjenester. Fjordane Flyklubb holder også til på flyplassen. Innland Referanser Eksterne lenker Avinors side om Førde lufthamn, Bringeland Plassering tidligere Førde lufthavn, Øyrane